《受持七佛名号所生功德经》▲
点击“佛經”关注，微信唯一许愿佛堂
清净地  结佛缘  品禅意  听佛音  进入佛堂许心愿
《受持七佛名号所生功德经》
唐·三藏法师玄奘·奉诏译
如是我闻：一时，佛薄伽梵在室罗筏住誓多林给孤独园，与无量无数声闻、菩萨摩诃萨俱，及诸天、人、阿素洛等，一切大众前后围绕。
尔时，世尊告舍利子：“吾今愍念一切有情，略说受持七佛名号所生功德，令受持者当获殊胜利益安乐！汝应谛听，极善思惟，吾当为汝分别解说。”
舍利子言：“唯然，世尊，愿乐欲闻。”
佛告舍利子：“于此东方有一佛土，名曰离垢众德庄严。彼土有佛，名曰
轮遍照吉祥如来
、应、正等觉、明行圆满、善逝、世间解、无上丈夫、调御士、天人师、佛薄伽梵，今现在彼，哀愍世间为诸大众说微妙法，开示初善、中善、后善，文义巧妙，纯一圆满，清白梵行。若有得闻彼佛名者，便超百千俱胝大劫生死长夜流转剧苦，随在所生常识宿命。有能受持彼佛名者，不失如前所获功德；复于百千俱胝大劫，随所生处心离愚痴，于天人中受诸妙乐。有能建立彼佛形像供养恭敬尊重赞叹，不失如前所获功德；复于无量俱胝大劫，随在所生常得值佛，速证无上正等菩提。
“复次，舍利子，于此东方复有佛土，名曰妙觉